Gabriella Mocafico/Mi i son tò taboj
Artorn

Mi i son tò taboj 

E ’t ses nen vzin al cancel
ma mi it nufio e it sento già
e për mi tut a l’é pì bel
fin-a se ’t ses sagrinà.
Coma ti ’t pòge la borsa
e ’t tire motobin ël froj
mi i ven-o sùbit ëd corsa
e it bërlico: i son tò taboj!
E bele se ’t na peule pì
e ti ’t sente në strass
vard-me i spetavo mach ti:
fate fòrsa, pijme an brass.
Tute le sèire, parèj d’ancheuj
E it ringrassio con la coa e j’euj

Ters premi al concors «Piemont ch’a scriv» dël 2014

Gabriella Mocafico
Leteratura piemontèisa
Poesìa